Babelscape/SREDFM huggingface dataset:
Ο.Φ.Ν. Δόξα Πειραιά

thumb|left|250px|Η ομάδα της Φαληρικής Ενώσεως του 1924.
Ο Όμιλος Φιλάθλων Νίκαιας «Δόξα Πειραιά», εν συντομία Ο.Φ.Ν. Δόξα Πειραιά, είναι ελληνικός σύλλογος ποδοσφαίρου και δραστηριοποιείται στη Νίκαια του Πειραιά. Έτος ίδρυσής του είναι το 1922 και αγωνίζεται με χρώματα το πράσινο και το λευκό.

Ιδρύθηκε το 1922 με την ονομασία Φαληρική Ένωση «Μέγας Αλέξανδρος» και αποτέλεσε ένα από τα ιδρυτικά μέλη της Ένωσης Ποδοσφαιρικών Σωματείων Πειραιά (ΕΠΣΠ). Αποτέλεσε ένα από τα πρώτα επίσημα αναγνωρισμένα ποδοσφαιρικά σωματεία της Ελλάδας, καθώς αναγνωρίστηκε από τη νεοσύστατη Ελληνική Ποδοσφαιρική Ομοσπονδία (ΕΠΟ) το 1926 με αύξοντα αριθμό μητρώου ΕΠΟ 36. Το 1947 μετονομάστηκε σε Δόξα Πειραιά, διατηρώντας όμως το 1922 ως έτος ίδρυσης. 

Το 1959 συμπεριλήφθηκε στο πρώτο δελτίο ΠΡΟ-ΠΟ. Ο σύλλογος μετράει 1 συμμετοχή στη Β' Εθνική (1964-65) και 4 συμμετοχές στη Δ' Εθνική (1985-86, 1986-87, 1990-91, 1991-92). Επίσης την περίοδο 1978-79 κατέκτησε το Κύπελλο Πειραιά, για πρώτη και μοναδική φορά μέχρι σήμερα.

Σημαντικοί ποδοσφαιριστές που πέρασαν ή που αναδείχθηκαν από τη Δόξα αποτελούν μεταξύ άλλων οι 
Μιχάλης Βουτσαράς, 
Γιώργος Δαρίβας, 
Μίλτος Bρεκούσης, 
Στέλιος Βογιατζής, 
Εμμανουήλ Φοράκης, κ.α.
Μπρίνια Ηλείας

Τα Μπρίνια Ηλείας είναι παραθαλάσσιος οικισμός  με 148 κατοίκους (απογραφή 2011). Βρίσκεται 60 χλμ βορειοδυτικά του Πύργου Ηλείας σε υψόμετρο 5 μέτρα. Ανήκει στο τοπικό διαμέρισμα Μανολάδος. Μετά την εφαρμογή του προγράμματος Καλλικράτης εντάχθηκε στο Δήμο Ανδραβίδας - Κυλλήνης του νομού Ηλείας. Την περίοδο 1997-2010 με το πρόγραμμα Καποδίστριας υπαγόταν στο Δήμο Βουπρασίας.  

Βρίσκεται στον κόλπο της Κυλλήνης, και στην παραλία της γεννούν αυγά οι χελώνες καρέτα-καρέτα. Η παραλία είναι αμμώδης και η υποθαλάσσια βλάστηση είναι κυρίως τοπικά λιβάδια φανερόγαμων.
Εχσάν Χατζισαφί

Ο Εχσάν Χατζισαφί (γεννημένος στις 25 Φεβρουαρίου 1990) είναι Ιρανός επαγγελματίας ποδοσφαιριστής και διεθνής με την Εθνική Ιράν, ο οποίος αγωνίζεται ως αριστερός αμυντικός στο ιρανικό πρωτάθλημα για την Τράκτορ Σάσι. Ο Χατζισαφί είναι γνωστός ως ένας πολυσύνθετος παίχτης που αγωνίζεται σε πολλές θέσεις της άμυνας και του κέντρου.
Κρατικός παρεμβατισμός

Κρατικό παρεμβατισμό ονομάζουμε τη πολιτική κατάσταση στην οποία το κράτος παρεμβαίνει με διάφορους τρόπους στη κοινωνία και στη λειτουργία της αγοράς, για να διασφαλίσει τη δικαιοσύνη, την ομαλή λειτουργία της οικονομίας και την ευημερία του πληθυσμού.

Ο Κρατικός παρεμβατισμός συναντάται σε όλα τα κράτη της ιστορίας σε μικρό ή μεγάλο βαθμό και σχετίζεται με πολλές πτυχές της σύγχρονης ζωής όπως η φορολογία, η υποχρέωση της εκπαίδευσης, καταπολέμιση του εγκλήματος της απάτης και της αδικίας, απαγόρευση της δουλείας, προστασία του καταναλωτή και του περιβάλλοντος κ.α.

Ο κρατικός παρεμβατισμός εαν γίνει ανεξέλεγκτος και παράλληλα κοινωνικά επιθυμητός τότε δημιουργούνται οι κατάλληλες συνθήκες για τη δημιουργία ενός ολοκληρωτικού καθεστώτος.

Ο κρατικός παρεμβατισμός συναντάται σε δύο μορφές:

*Οικονομικός παρεμβατισμός
*Κοινωνικός παρεμβατισμός
Νικολά Γκομπέρ

Ο Νικολά Γκομπέρ (ολλανδικά: "Νίκολας Γκόμπερτ", Nicolas Gombert, Λα Γκοργκ ; 1495; – Τουρναί 1560;) ήταν Γαλλοφλαμανδός συνθέτης της Αναγέννησης. Ήταν ένας από τους πιο γνωστούς και σημαίνοντες συνθέτες της εποχής του και ο πλέον αξιόλογος εκπρόσωπος του πλήρως ανεπτυγμένου, πολύπλοκου πολυφωνικού ύφους της περιόδου που μεσολάβησε μεταξύ ντε Πρε και Παλεστρίνα.
Όσμπερτ της Νορθουμβρίας

Ο Όσμπερτ της Νορθουμβρίας ("Osberht", πέθανε στις 21 Μαρτίου 867) ήταν βασιλιάς της Νορθουμβρίας στα μέσα του 10ου αιώνα, η καταγωγή του ήταν άγνωστη και η τοποθέτηση της περιόδου της βασιλείας του προβληματική. Ο Όσμπερτ διαδέχτηκε τον Έθελρεντ Β΄ της Νορθουμβρίας γιο του Ίνριντ της Νορθουμβρίας μετά την δολοφονία του, η χρονιά του θανάτου του Έθελρεντ δεν έχει εντοπιστεί αλλά οι περισσότερες πληροφορίες την τοποθετούν το 848. Ο Συμεών του Νταρχάμ γράφει : "ο Έθελρεντ γιος του Ίνριντ βασίλευσε 9 χρόνια, μετά τον φόνο του τον διαδέχθηκε ο Όσμπερτ ο οποίος βασίλευσε 13 χρόνια" σημειώνοντας για το έτος 854 οτι ήταν "η πέμπτη χρονιά της βασιλείας του Όσμπερτ, του διαδόχου του Έθελρεντ ο οποίος είχε εκτελεστεί".

Λίγα είναι γνωστά σχετικά με την βασιλεία του Όσμπερτ, ο Συμεών αναφέρει ότι ήταν ασεβής βασιλιάς ο οποίος έκανε κατάσχεση εδαφών από την εκκλησία, σύμφωνα με την "Ιστορία του Σάνκτο Καθμπέρτο" τα εδάφη αυτά είχαν πραγματικά κατασχεθεί από την εκκλησία πριν τον θάνατο του Όσμπερτ. Διάδοχος του Όσμπερτ ήταν ο Αέλα της Νορθουμβρίας ο οποίος περιγράφεται σαν τυραννικός βασιλιάς και μια πηγή τον αναφέρει σαν αδελφό του Όσμπερτ.
Γοδεφρείδος Α΄ της Προβηγκίας

Ο Γοδεφρείδος Α΄ της Προβηγκίας (Γαλλικά ː "Geoffroi I", περί το 1014 - 1062) μέλος του Οίκου των Μποζονιδών ήταν Κόμης της Προβηγκίας και του Αρλ (1030 - 1062) σε συμβασιλεία με τον ξάδελφο του Γουλιέλμο Γ΄ της Προβηγκίας (1030 - 1037) και με τον μεγαλύτερο αδελφό του Φουλκ Βερτράνδο (1030 - 1051).
Ελληνο-Μαυροβουνιακές σχέσεις

Οι Ελληνο-Μαυροβουνιακές σχέσεις είναι οι διμερείς σχέσεις μεταξύ της Ελλάδας και του Μαυροβουνίου. Οι σχέσεις μεταξύ του Πριγκιπάτου του Μαυροβουνίου και του Βασιλείου της Ελλάδος ξεκίνησαν επίσημα το 1881. Η Ελλάδα αναγνώρισε το Μαυροβούνιο στις 13 Ιουνίου 2006. Και οι δύο χώρες συνήψαν διπλωματικές σχέσεις στις 18 Δεκεμβρίου του 2006. Το Μαυροβούνιο έχει πρεσβεία στην Αθήνα. Η Ελλάδα έχει πρεσβεία στην Ποντγκόριτσα.
Σχέσεις Ελλάδας-Πολωνίας

Οι Σχέσεις Ελλάδας-Πολωνίας είναι οι διμερείς σχέσεις ανάμεσα στην Ελλάδα και την Πολωνία. Οι δύο χώρες συνήψαν διπλωματικές σχέσεις το 1919 και αντάλλαξαν πρεσβευτές το 1922. Και οι δύο χώρες είναι πλήρη μέλη της Ευρωπαϊκής Ένωσης, του ΟΟΣΑ, του Οργανισμού για την Ασφάλεια και τη Συνεργασία στην Ευρώπη και του ΝΑΤΟ. Υπάρχουν πάνω από 3.000 άτομα ελληνικής καταγωγής που ζουν στην Πολωνία, και πάνω από 20.000 άτομα πολωνικής καταγωγής που ζουν στην Ελλάδα.
Βερτράνδος Β΄ της Προβηγκίας

Ο Βερτράνδος Β΄ της Προβηγκίας (Γαλλικά ː "Bertrand II", περί το 1050 - 1094) μέλος του Οίκου των Μποζονιδών ήταν Κόμης της Προβηγκίας και της Αρλ (1062 - 1094) σε συμβασιλεία με τα πρώτα ξαδέλφια του Γουλιέλμο Βερτράνδο (1062 - 1094) και Γοδεφρείδο Β΄ (1062 - 1067).
God Is Dead?

Το "God Is Dead?" είναι ένα τραγούδι του αγγλικού heavy metal συγκροτήματος Black Sabbath, το οποίο συμπεριλήφθηκε στο τελευταίο στούντιο άλμπουμ τους, "13", του 2013. Το τραγούδι κυκλοφόρησε και ως single, το πρώτο από τον εν λόγω δίσκο. Επίσης, ήταν το πρώτο single με τον Ozzy Osbourne, στα φωνητικά από το 1998. Το τραγούδι έγινε διαθέσιμο και για digital download. Το single έφτασε έως και το νούμερο 6 των βρετανικών Rock Charts.

Ο τίτλος του τραγουδιού είναι εμπνευσμένος από τη γνωστή φράση του Γερμανού φιλοσόφου Νίτσε: «"Ο Θεός είναι νεκρός. Θα παραμείνει νεκρός. Και εμείς τον σκοτώσαμε [...]"». Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Πίτερ Ζόζεφ. Το εν λόγω κομμάτι είναι ένα από τα γνωστότερα του τελευταίου δίσκου του σχήματος, ενώ το 2014, κέρδισε και Grammy Καλύτερης Metal Ερμηνείας. Αυτό ήταν το πρώτο Grammy για τους Black Sabbath ύστερα από 14 χρόνια.
Γουλιέλμος Βερτράνδος της Προβηγκίας

Ο Γουλιέλμος Βερτράνδος της Προβηγκίας, (Γαλλικά ː "Guillaume-Bernard", πέθανε στις 28 Ιουλίου 1094) μέλος του Οίκου των Μποζονιδών ήταν Κόμης και Μαγδράβος της Προβηγκίας (1062 - 1094) σε συμβασιλεία με τον μικρότερο αδελφό του Γοδεφρείδο Β΄ (1062 - 1067) και τον ξάδελφο του Βερτράνδο Β΄ (1062 - 1094).
Φουλκ Βερτράνδος της Προβηγκίας

Ο Φουλκ Βερτράνδος της Προβηγκίας, (Γερμανικά : "Fulk-Bertrand", περί το 1014 - 27 Απριλίου 1051) ήταν Κόμης της Προβηγκίας (1030 - 1051) σε συμβασιλεία με τον ξάδελφο του Γουλιέλμο Γ΄ της Προβηγκίας (1030 - 1037) και μαζί με τον μικρότερο αδελφό του Γοδεφρείδο Α΄ (1030 - 1051) που τον διαδέχθηκε σαν μόνος κυβερνήτης.
Θεόδωρος Παντέχνης

Ο Θεόδωρος Παντέχνης ήταν σημαντικός Βυζαντινός αξιωματούχος, ο οποίος έδρασε κατά την διάρκεια της βασιλείας του Μανουήλ Α΄ Κομνηνού (1143-1180) και της αντιβασιλείας του Αλεξίου Β΄ Κομνηνού (1180-82).

Ο Παντέχνης κατείχε το αξίωμα του "επί των οικειακών", δηλαδή ήταν επικεφαλής του κύριου φορολογικού τμήματος της κυβερνήσεως της Βυζαντινής Αυτοκρατορίας, αδιαλείπτως από το 1148 έως το 1182. Κατά την ίδια περίοδο κατείχε σειρά υψηλών δικαστικών αξιωμάτων, ξεκινώντας από "κοιαίστωρ" το 1164, προβιβαζόμενος σε "δικαιοδότη" προς το 1166, και, τέλος, καταλήγοντας ως Έπαρχος της Κωνσταντινούπολης το 1182.
Ιχσάν Σαμπρί Τσαγκλαγιανγκίλ

Ο Ιχσάν Σαμπρί Τσαγκλαγιανγκίλ (τουρκικά: "İhsan Sabri Çağlayangil") (γεννηθείς το 1908, στην Κωνσταντινούπολη – αποβιώσας στις 30 Δεκεμβρίου 1993, στην Άγκυρα της Τουρκίας) ήταν Τούρκος πολιτικός, ο οποίος ήταν μέλος του Κόμματος Δικαιοσύνης (). Διετέλεσε, επίσης, Υπουργός Εξωτερικών Υποθέσεων για, συνολικά, τρεις θητείες κατά την διάρκεια της δεκαετίας του 1960 και του 1970.
Φίλιππος της Καστίλης

Ο Φίλιππος της Καστίλης, (Ισπανική γλώσσα : "Felipe", 1231 - 28 Νοεμβρίου 1274) από τον Καστιλιανό Οίκο της Ιβρέας ήταν αρχιεπίσκοπος της Σεβίλης και πρίγκιπας (infante) της Καστίλης. Ήταν ο πέμπτος γιος του Φερδινάνδου Γ΄ της Καστίλης και της Ελισάβετ της Σουηβίας, κόρης του Φιλίππου, δούκα της Σουαβίας και της Ειρήνης Αγγελίνας. Ήταν κύριος του Βαλδεκορνέχια και ιππότης του Τάγματος του Ναού, σε μία από αυτές τις εκκλησίες τάφηκε σε ένα φέρετρο με το έμβλημα των ιπποτών του ναού. Εξελέγη αρχιεπίσκοπος της Σεβίλης, επίσης εξελέγη ηγούμενος από το Σύλλογο του ναού της Σάντα Μαρία λα Μαγιόρ στη Βαλαδολίδ και του ναού των Αγίων Κοσμά & Δαμιανού στη Κοβαρούμπιας. Το 1258 άφησε την εκκλησιαστική του σταδιοδρομία, παρά τις αντιρρήσεις του αδελφού του Αλφόνσου Ι΄ της Καστίλης και παντρεύτηκε την Χριστίνα της Νορβηγίας κόρη του Χάακον Δ΄ της Νορβηγίας.
Νίκος Ζουπάνης

Ο Νίκος Ζουπάνης (18 Μαρτίου 1989, Βόλος) είναι Έλληνας πετοσφαιριστής, ο οποίος αγωνίζεται στη θέση του διαγώνιου.
Αέλα της Νορθουμβρίας

Ο Αέλα της Νορθουμβρίας ("Ælla of Northumbria", πέθανε στις 21 Μαρτίου 867) ήταν βασιλιάς της Νορθουμβρίας τον 9ου αιώνα. Οι πηγές για την ιστορία της Νορθουμβρίας την περίοδο αυτή είναι περιορισμένες συνεπώς δεν γνωρίζουμε την περίοδο της βασιλείας του και την χρονολογία που ανέβηκε στον θρόνο. Το Αγγλοσαξωνικό χρονικό και διάφορες άλλες πηγές από την Σκανδιναβία όπως τα "Νορβηγικά Σάγκας" αναφέρουν ότι ο Αέλα συνέλαβε τον θρυλικό ήρωα των Βίκινγκ Ράγκναρ Λόθμπροκ και τον θανάτωσε σε έναν λάκκο με φίδια. Η εισβολή των Βίκινγκ στην Νορθουμβρία (866) πραγματοποιήθηκε από τους γιους του Ράγκναρ σαν αντίποινα για την θανάτωση του πατέρα τους όπως αναφέρεται στο έργο "η ιστορία των γιων του Ράγκναρ". Οι Νορβηγικές πηγές γράφουν ότι οι γιοι του Ράγκναρ θανάτωσαν τον Αέλα με έναν αετό αίματος, οι Αγγλοσαξονικές πηγές αντίθετα γράφουν ότι ο Αέλα έπεσε σε μάχη στην Γιορκ στις 21 Μαρτίου 867.
Ο Αέλα έγινε βασιλιάς μετά την εκθρόνιση του Όσμπερτ της Νορθουμβρίας, το γεγονός ενώ χρονολογείται παραδοσιακά την περίοδο 862 - 863 οι κατάλογοι των βασιλέων της Νορθουμβρίας μεταφέρουν την αρχή της βασιλείας του το αργότερο το 866. Ο Συμεών του Νταρχάμ αναφέρει επιπλέον ότι ο Αέλα έκανε κατάσχεση από εδάφη τα οποία ανήκαν στην εκκλησία. Ο Αέλα περιγράφεται στις περισσότερες πηγές σαν τυραννικός και άδικος βασιλιάς ενώ μια πηγή τον καταγράφει σαν αδελφό του Όσμπερτ.
Εγβέρτος Α΄ της Νορθουμβρίας

Ο Εγβέρτος Α΄ της Νορθουμβρίας ("Ecgberht I", πέθανε το 873) ήταν βασιλιάς της Νορθουμβρίας στα μέσα του 9ου αιώνα, η περίοδος της βασιλείας του στην Νορθουμβρία παρέχει ελάχιστες πηγές και λίγα είναι γνωστά για τον ίδιο. Η πρώτη εμφάνιση του παρουσιάζεται μετά την πτώση σε μάχη των βασιλέων Αέλα της Νορθουμβρίας και Όσμπερτ της Νορθουμβρίας στην Γιορκ εναντίον των Βίκινγκ στις 21 Μαρτίου 867. Οι Νορθούμβριοι συνετρίβησαν και οι δυο βασιλείς έπεσαν, όσοι επέζησαν αναγκάστηκαν να κλείσουν ειρήνη με τους παγανιστές οι οποίοι τοποθέτησαν σαν υποτελή βασιλιά τον Εγβέρτο. Οι ιστορικοί αναφέρουν ότι ο Εγβέρτος ανήκε στις μεγάλες οικογένειες ευγενών της Νορθουμβρίας και ο βασικός του ρόλος ήταν η συλλογή των φόρων από τους Νορθούμβριους για λογαριασμό των Δανών.
Η επόμενη αναφορά για τον Εγβέρτο το έτος 872 αναφέρει : "Εκείνη την χρονιά οι Νορθούμβριοι έστειλαν στην εξορία τον βασιλιά τους Εγβέρτο και τον αρχιεπίσκοπο Γούλφχερ", ο θάνατος του καταγράφεται το 873 και διάδοχος του ήταν ο Ρίκζιγκ της Νορθουμβρίας.
Θεολόγος Δαρίδης

Ο Θεολόγος Δαρίδης (18 Ιουλίου 1991, Ορεστιάδα) είναι Έλληνας διεθνής πετοσφαιριστής, ο οποίος αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του ελεύθερου (λίμπερο).
Ρίκζιγκ της Νορθουμβρίας

Ο Ρίκζιγκ της Νορθουμβρίας, βασιλιάς της Νορθουμβρίας (872 - 876) ανέβηκε στον θρόνο της Νορθουμβρίας μετά την ανατροπή του προκατόχου του Εγβέρτου Α΄ της Νορθουμβρίας και του Γούλφχερ, αρχιεπισκόπου της Γιορκ οι οποίοι αναγκάστηκαν να δραπετεύσουν στην Μερκία.

Ο Ρίκζιγκ ήταν επιλογή των Βίκινγκ και υποτελής τους, το Αγγλοσαξωνικό χρονικό αναφέρει ότι ο μεγάλος στρατός των Βίκινγκ βάδισε βόρεια την περίοδο 873 - 874. Ο Χάλφνταν Ράγκναρσον ένας από τους γιους του Ράγκναρ Λόθμπροκ κατέλαβε από τους Δανούς την νότια Νορθουμβρία η οποία αντιστοιχούσε στο παλαιότερο βασίλειο της Ντέιρα ή το Δανικό βασίλειο της Γιόρβικ που βρισκόταν ανάμεσα στους ποταμούς Χάμπερ και Τι.
Ο διάδοχος της Ρίκζιγκ Εγβέρτος Β΄ της Νορθουμβρίας διατήρησε υπό τον έλεγχο του την Βερνικία η οποία βρισκόταν ανάμεσα στους ποταμούς Τι και Φόρθ, στην Ντέιρα τον διαδέχθηκε ο Χάλφνταν. Ο Ρογήρος του Γουεντόβερ αναφέρει ότι ο Ρίκζιγκ "πέθανε από ανακοπή καρδιάς μετά από την διαίρεση του βασιλείου του".
Αλφόνσος δε λα Θέρδα

Ο Αλφόνσος δε λα Θέρδα ο "Αποκληρωμένος", ισπαν. Alfonso de la Cerda él Desheredado (1270 - 1333) από τον Καστιλιανό Οίκο της Ιβρέας ήταν πρίγκιπας (infante) της Καστίλης & Λεόν.
Πίτερ Γκριν

Ο Πίτερ Γκριν (Αγγλ. Peter Green) (γεννημένος ως Peter Allen Greenbaum, 29 Οκτωβρίου 1946) ήταν Βρετανός κιθαρίστας του μπλουζ ροκ. Ως ιδρυτής των Fleetwood Mac εισήχθη στο Rock and Roll Hall of Fame το 1998. Τραγούδια του Green όπως τα "Albatross, Black Magic Woman, Oh Well, The Green Manalishi Crown" και "Man of the World", εμφανίστηκαν στα κορυφαία της εποχής και παίχτηκαν από διάφορους μουσικούς.

Ο Γκριν ήταν σημαντική μορφή της «δεύτερης μεγάλης εποχής» του βρετανικού κινήματος μπλουζ. Ο B.B. King σχολίασε: «Έχει τον πιο γλυκό ήχο που έχω ακούσει, ήταν ο μόνος που μου προκάλεσε κρύο ιδρώτα». Οι Eric Clapton και Jimmy Page εξύμνησαν την κιθάρα που παίζει και είναι αξιοσημείωτη η χρήση του vibrato και η οικονομία του στυλ του. 

Το περιοδικό "Rolling Stone" τοποθέτησε τον Γκριν στον αριθμό 38 στον κατάλογο των «100 μεγαλύτερων κιθαριστών όλων των εποχών». Ο τόνος του στο instrumental "The Supernatural" βαθμολογήθηκε ως ένας από τους 50 μεγαλύτερους όλων των εποχών από το "Guitar Player". Τον Ιούνιο του 1996, ο Γκριν ψηφίστηκε ως ο τρίτος καλύτερος κιθαρίστας όλων των εποχών στο περιοδικό "Mojo".
Αμπχάρ

Το Αμπχάρ (περσικά:ابهر) είναι πόλη και πρωτεύουσα της κομητείας Αμπχάρ στην επαρχία Ζαντζάν του Ιράν. Στην απογραφή του 2010, η πόλη είχε πληθυσμό 88.000 κατοίκων. Το 2017 είχε πληθυσμό 99.285 κατοίκων. Είναι η δεύτερη μεγαλύτερη πόλη της επαρχίας, μετά το Ζαντζάν. Ο δήμος του Αμπχάρ διαιρείται σε τέσσερις περιοχές: την Κεντρική, την Σανέχ (στο βόρειο μέρος της πόλης), την Σαριφαμπάντ στο ανατολικό μέρος της πόλης και η Χοσέιν Αμπάντ στο δυτικό μέρος της πόλης. 

Το Αμπχάρ βρίσκεται μεταξύ του Καζβίν και του Ζαντζάν. Απέχει 90 χιλιόμετρα νοτιοανατολικά του Ζαντζάν και 230 χιλιόμετρα από την Τεχεράνη. Έχει υψόμετρο 1.540 μέτρων.
All Nightmare Long

Το "All Nightmare Long" είναι ένα τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στον ένατο δίσκο τους "Death Magnetic", του 2008. Τον ίδιον χρόνο κυκλοφόρησε και ως single, το οποίο έφτασε στο νούμερο 1 και στο νούμερο 7 των ισπανικών και των ολλανδικών charts, αντιστοίχως. Στα αμερικανικά Hot Mainstream Rock Tracks ("Billboard") έφτασε στο νούμερο 7. 

Βάσει των Κερκ Χάμετ, οι στίχοι είναι ελαφρώς βασισμένοι στο έργο του Χ. Φ. Λάβκραφτ. Για την προώθηση του κομματιού κυκλοφόρησε και video clip, σκηνοθετημένο από τον Roboshobo, το οποίο προβλήθηκε πρώτη φορά στο επίσημο Yahoo, των Metallica. Το τραγούδι είναι γραμμένο σε κούρδισμα Drop D. Το single ήταν υποψήφιο και για Kerrang! Award for Best Single.
Ιωάννης, κύριος της Βαλένθια ντε Κάμπος

Ο Ιωάννης, κύριος της Βαλένθια ντε Κάμπος ή Ιωάννης της Ταρίφα, (Ισπανικά ː "Juan el de Tarifa", Σεβίλλη, 15 Απριλίου 1262 - 25 Ιουνίου 1319) από τον Καστιλιανό Οίκο της Ιβρέας ήταν Ινφάντης της Καστίλης και του Λεόν και κύριος της Βαλένθια ντε Κάμπος. Ήταν σε διαμάχη για δεκαετίες με τον θείο της συζύγου του για την κυριότητα της Μπισκάγια. Ο Ιωάννης ήταν ο τέταρτος γιος του Αλφόνσου του Σοφού και της Γιολάντα της Αραγωνίας μέλους του Οίκου της Βαρκελώνης, μεγαλύτερης κόρης του Ιακώβου Α΄ της Αραγωνίας.
Λουδοβίκος δε λα Θέρδα

Ο Λουδοβίκος δε λα Θέρδα, ισπαν. Luis de la Cerda (1291 - 5 Ιουλίου 1348) από τον Καστιλιανό Οίκο της Ιβρέας ήταν πρίγκιπας της Καστίλης, κόμης του Κλερμόν και ναύαρχος της Γαλλίας. Ο πάπας του έδωσε τον τίτλο του πρίγκιπα των Καναρίων Νήσων.
Χάλφνταν Ράγκναρσον

Ο Χάλφνταν Ράγκναρσον ("Halfdan Ragnarsson", ... - 877) ήταν ένας από τους οπλαρχηγούς των Βίκινγκ και ένας από τους αρχηγούς του Μεγάλου στρατού των Δανών την εποχή που ξεκίνησε την εισβολή του στα Αγγλοσαξονικά βασίλεια της Βρετανίας (865). Τα Νορβηγικά Σάγκας αναφέρουν ότι ήταν ένας από τους γιους του Ράγκναρ Λόθμπροκ, αδελφοί του ήταν ο Μπιορν ο Σιδηρόπλευρος, ο Άιβαρ ο Ασπόνδυλος, ο Σίγκουρντ φίδι-στο-μάτι και ο Ούμπα. Ο Χάλφνταν ήταν ο πρώτος Βίκινγκ βασιλιάς της Νορθουμβρίας και διεκδικητής του θρόνου του Δουβλίνου, έπεσε στην μάχη του Στράνγκφορντ Λούγκ (877) στην οποία προσπαθούσε να διεκδικήσει τα κληρονομικά του δικαιώματα στην Ιρλανδία.
Ο Χάλφνταν ήταν ένας από τους αρχηγούς του Μεγάλου στρατού των Βίκινγκ που επιτέθηκαν στην Ανατολική Αγγλία (865). Η επίθεση σύμφωνα με τα "Νορβηγικά Σάγκας" πραγματοποιήθηκε από τους γιους του Ραγκνάρ οι οποίοι ήθελαν να εκδικηθούν τον θάνατο του πατέρα τους που δολοφονήθηκε από τον Αέλα σε έναν λάκκο φιδιού αλλά οι ιστορικές πηγές δεν το έχουν επιβεβαιώσει. Οι επιδρομείς αναγνωρίστηκαν με τους Δανούς, ο Ασσέρ κληρικός και ιστορικός του 10ου αιώνα αναφέρει ότι επιτέθηκαν από την «"χώρα του Δούναβη"», αν και με την πρώτη ματιά φαίνεται να προήλθαν από την Δακία, η λέξη «"Δούναβης"» είναι μια Λατινική λέξη που συχνά αναφεροταν στην Δανία.
Μανουήλ Οψαράς Δισύπατος

Ο Μανουήλ Οψαράς Δισύπατος ήταν Μητροπολίτης Θεσσαλονίκης μεταξύ του 1258 και του 1260/61. 

Το 1258, φέρεται να προφήτευσε την άνοδο στον αυτοκρατορικό θρόνο του Μιχαήλ Η΄ Παλαιολόγου (βασίλευσε μεταξύ 1259-1282), ωστόσο το 1260 ή το 1261 καθαιρέθηκε της έδρας του ως υποστηρικτής του Πατριάρχη Αρσένιου Αυτωρειανού, ο οποίος αντιτίθετο στον παραμερισμό από τον Μιχαήλ του νόμιμου αυτοκράτορα, Ιωάννη Δ΄ Λάσκαρη (βασίλευσε μεταξύ 1258-1261). Ο Δισύπατος εξορίστηκε έως τον θάνατό του. Ήταν ακόμα εν ζωή το 1275/76. Πιθανώς να πρόκειται για το ίδιο πρόσωπο με τον διάκονο και κανστρήσιο ο οποίος δώρισε εικόνα της Παναγίας Αγιοσορίτισσας, η οποία φυλάσσεται από το 1440 στον Καθεδρικό Ναό του Φράιζινγκ. Ο Δισύπατος, επίσης, συνέθεσε το δεκατετράστιχο αναθηματικό ποίημα που είναι αναγραμμένο επί της αργυρόχρυσης επένδυσης της εικόνας.
Iriao

Οι Iriao είναι ένα συγκρότημα της τζαζ και φολκ μουσικής από την Γεωργία, με βασικό τραγουδιστή τον David Malazonia. Συμμετείχαν στο Borneo Jazz Festival που έλαβε χώρα στην Μαλαισία το 2014. Θα εκπροσωπήσουν την Γεωργία στον Διαγωνισμό Τραγουδιού της Γιουροβίζιον το 2018 στην Λισαβόνα της Πορτογαλίας. Η μπάντα είναι γνωστή για το μοναδικό της στυλ επειδή συνδυάζουν το παραδοσιακό πολυφωνικό τραγούδι της Γεωργίας με την τζαζ μουσική.
Γκυγιώμ ντε Μπαγιού

Ο Γκυγιώμ ντε Μπαγιού ή Μπαγιόν (γαλλικά: "Guillaume de Baillou", λατιν. "Ballonius", 1538 - 1616) ήταν Γάλλος γιατρός, ιδρυτής της νεότερης επιδημιολογίας.
Σίγκουρντ φίδι στο μάτι

Ο Σίγκουρντ φίδι στο μάτι Βίκινγκ οπλαρχηγός του 9ου αιώνα ήταν ένας από τους γιους του θρυλικού Ράγκναρ Λόθμπροκ. Το προσωνύμιο του το πήρε από κάποιο φυσικό χαρακτηριστικό, ένα σημάδι στο μάτι το οποίο εμφανίζει ένα φίδι να δαγκώνει την ουρά του, το σημάδι είχε προφητεύσει πριν την γέννηση του η μητέρα του Ασλόγκ κόρη της Βαλκυρίας Μπρίνιλντρ.
Ο Σίγκουρντ σαν παιδί ήταν πολύ στενά συνδεδεμένος με τον πατέρα του, τον συνόδευσε στην εκστρατεία του στην Ρωσία μέσω του Ελλησπόντου, τα τελευταία χρόνια της ζωής του τα πέρασε στην Σκωτία και στα νησιά της Σκωτίας.
Δεκέβαλος

Ο Δεκέβαλος ("Decebal", 55-60 - 106) ήταν ο τελευταίος βασιλιάς της Δακίας. Είναι γνωστός για το ότι πολέμησε σε τρεις πολέμους, με διαφορετική επιτυχία, κατά δύο αυτοκράτορες της Ρωμαϊκής Αυτοκρατορίας. Μετά την επιδρομή νότια πέρα από τον Δούναβη, κατανίκησε την ρωμαϊκή εισβολή επί βασιλείας Δομιτιανού, εξασφαλίζοντας περίοδο ανεξαρτησίας, κατά τη διάρκεια της οποίας ο Δεκέβαλος παγίωσε την κυριαρχία του.

Όταν ο Τραϊανός ήλθε στην εξουσία, οι στρατοί του εισέβαλαν στη Δακία για να αποδυναμώσουν την απειλή του στα ρωμαϊκά συνοριακά εδάφη της Μοισίας. Ο Δεκέβαλος ηττήθηκε το 102. Έμεινε στην εξουσία ως εξαρτημένος βασιλιάς, αλλά συνέχισε να διεκδικεί την ανεξαρτησία του, οδηγώντας σε μια τελική και συντριπτική ρωμαϊκή εισβολή βόρεια του Δούναβη το 105. Ο Τραϊανός ερείπωσε τη δακική πρωτεύουσα Ζαρμιζεγεθούσα το 106, απορροφώντας μέρος της Δακίας στην αυτοκρατορία. Ο Δεκέβαλος αυτοκτόνησε για να αποφύγει τη σύλληψη.
Γιάννης Γκιόκας

Ο Γιάννης Γκιόκας (Αθήνα, 22 Ιανουαρίου 1980) είναι Έλληνας πολιτικός και μέλος του δικηγορικού Συλλόγου Αθηνών. Σπούδασε στη Νομική Σχολή Κομοτηνής και έχει κάνει μεταπτυχιακές σπουδές στο Ποινικό Δίκαιο και τη Θεωρία του Δικαίου. Εκτός της ελληνικής γλώσσας γνωρίζει ακόμη αγγλικά και γερμανικά. 

Έχει υπηρετήσει ως μέλος του Ελληνικού Κοινοβουλίου από το 2008 μέχρι σήμερα ως βουλευτής Αττικής για το Κομμουνιστικό Κόμμα Ελλάδας. Στις βουλευτικές εκλογές του 2007 αναδείχτηκε πρώτος επιλαχών και κατόπιν αντικατέστησε τον βουλευτή Αττικής, Δήμο Κουμπούρη, μετά την παραίτηση του τελευταίου. Έκτοτε επανεξελέγη το 2009, τον Μάιο και τον Ιούνιο του 2012, τον Ιανουάριο του 2015 και τον Σεπτέμβριο του ίδιου έτους. Εξελέγη βουλευτής για έκτη συνεχόμενη φορά στις εκλογές του 2019 στην εκλογική περιφέρεια Α' Ανατολικής Αττικής μετά την παραίτηση της Ελένης Γερασιμίδου, η οποία επικαλέστηκε αυξημένες επαγγελματικές υποχρεώσεις. Είναι εκπρόσωπος τύπου του ΚΚΕ από τον Μάρτιο του 2013.
Λάουρα Σαπάτα

Η Λάουρα Σαπάτα (προφορά: [ˈlauɾa ɣwaðaˈlupe saˈpata miˈɾanda], "Laura Guadalupe Zapata Miranda", 31 Ιουλίου 1956 -) είναι Μεξικανή ηθοποιός, τραγουδίστρια και χορεύτρια. 

Γεννήθηκε στην Πόλη του Μεξικού το 1956. Είναι κόρη του Μεξικανού μποξέρ, μοντέλου και επιχειρηματία Γκιγιέρμο Σαπάτα Πέρες ντε Ουτρέρα και της Γιολάντα Μιράντα Μάνχε. Έχει τέσσερις μικρότερες αδελφές από τον δεύτερο γάμο της μητέρα της, την ηθοποιό και τραγουδίστρια Ταλία, την Φεδερίκα, την Γκαμπριέλα και την Ερνεστίνα Σόντι.

Είναι θεία της ηθοποιού ππΚαμίλα Σόντι]], κόρη της Ερνεστίνα. Η Σαπάτα έχει ισπανική καταγωγή από την πλευρά του πατέρα της και γαλλική καταγωγή από την πλευρά της μητέρα της. 

Υπήρξε σύζυγος του Χουάν Εδουάρδο Σόντι ντε λα Τιχέρα, ο οποίος είναι πρώτος ξάδελφος των ετεροθαλών αδελφών της. Μαζί απέκτησαν δυο γιους, τον Κλάουντιο και τον Πατρίσιο.

Τον Σεπτέμβριο του 2002, η Σαπάτα και η αδελφή της Ερνεστίνα, απήχθησαν και μεταφέρθηκαν σε μια απροσδιόριστη τοποθεσία. Η είδηση για την απαγωγή τους έγινε πρωτοσέλιδο σε όλη τη Λατινική Αμερική και στα ισπανόφωνα τηλεοπτικά κανάλια των Ηνωμένων Πολιτειών. Η αδελφή της Ταλία, παντρεύτηκε τον πολυεκατομμυριούχο Τόμυ Μοτόλα, εικάζεται ότι οι απαγωγείς θα ζητούσαν ένα μεγάλο χρηματικό ποσό. Αντίθετα, η Σαπάτα απελευθερώθηκε 18 ημέρες μετά την απαγωγή της και η αδελφή της Ερνεστίνα απελευθερώθηκε 34 ημέρες μετά την απαγωγή της επίσης.
Παναγιώτης Τσιντώτας

Ο Παναγιώτης Τσιντώτας (Κατερίνη, 4 Ιουλίου 1993) είναι Έλληνας επαγγελματίας ποδοσφαιριστής, που αγωνίζεται ως τερματοφύλακας στη Σούπερ Λίγκα για την ΑΕΚ Αθηνών. Έχει ύψος 1,93 μ. 

Ξεκίνησε την ποδοσφαιρική του καριέρα στην ιστορική 25η Μαρτίου Κατερίνης και στην συνέχεια πήρε μεταγραφή στον Πιερικό το 2011. Το 2012 αποκτήθηκε από τον Λεβαδειακό, πραγματοποιώντας το ντεμπούτο του στη Σούπερ Λίγκα στις 26 Απριλίου 2015 στον αγώνα Λεβαδειακός - Ατρόμητος 2-1. Κατά τη διάρκεια της παραμονής του στον Λεβαδειακό αγωνίστηκε 21 φορές σε Πρωτάθλημα και Κύπελλο. Ανήκει στο δυναμικό της ΑΕΚ από τον Ιούνιο του 2017. Έχει αγωνιστεί δύο φορές με την Εθνική Ελλάδας Κ19.
Ούρος Τσόσιτς

Ο Ούρος Τσόσιτς (Урош Ћосић, 24 Οκτωβρίου 1992) είναι Σέρβος επαγγελματίας ποδοσφαιριστής, που αγωνίζεται ως κεντρικός αμυντικός στην Λάρισα

Ο Ούρος Τσόσιτς γεννήθηκε στις 24 Οκτωβρίου 1992 στο Βελιγράδι και έκανε τα πρώτα ποδοσφαιρικά του βήματα στην Ακαδημία του Ερυθρού Αστέρα απ’ όπου μόλις στα 17 του χρόνια μεταγράφηκε στην ΤΣΣΚΑ Μόσχας. 
Στη συνέχεια αγωνίστηκε ως δανεικός στον Ερυθρό Αστέρα και στην ιταλική Πεσκάρα η οποία τον απέκτησε με μεταγραφή το καλοκαίρι του 2013. Αφού αγωνίστηκε και για μισή σεζόν ως δανεικός στην Φροζινόνε στις 31 Αυγούστου 2015 αποκτήθηκε από την Εμπολι στην οποία ανήκε μέχρι σήμερα. Ήταν παίκτης της ΑΕΚ από τον Ιούλιο του 2017 έως τον Δεκέμβριο του 2019.
Ο Ούρος Τσόσιτς έχει 43 συνολικές συμμετοχές στη Serie A και 36 στη Serie B του ιταλικού πρωταθλήματος και είναι 15 φορές διεθνής με την Κ19 και την Κ21 της Εθνικής Σερβίας. Τον Δεκέμβριο του 2020 υπέγραψε συμβόλαιο 3 ετών με την ομάδα της Λάρισας
Κώστας Γαλανόπουλος

Ο Κώστας Γαλανόπουλος (Αθήνα, 28 Δεκεμβρίου 1997) είναι Έλληνας διεθνής ποδοσφαιριστής, ο οποίος αγωνίζεται ως μέσος στην ΑΕΚ.
Κομητεία της Τρίπολης

Η Κομητεία της Τρίπολης (1109 - 1289) ήταν το τελευταίο από τα Σταυροφορικά κράτη. Ιδρύθηκε στην σημερινή Τρίπολη στον βόρειο Λίβανο όπου υπήρχε ιθαγενής πληθυσμός Χριστιανών, Δρούζων και Μουσουλμάνων. Όταν οι Σταυροφόροι ιδιαίτερα Φράγκοι κατέλαβαν την περιοχή (1109), ο Βερτράνδος της Τουλούζης ανακηρύχτηκε ο πρώτος Κόμης της Τρίπολης ως υποτελής του Βαλδουίνου Α΄ της Ιερουσαλήμ. Η Κομητεία της Τρίπολης ιδρύθηκε όχι με αυστηρά κληρονομικά κριτήρια αλλά με βάση παράγοντες όπως η στρατιωτική δύναμη και οι διαπραγματεύσεις. Οι Μαμελούκοι και ο Σουλτάνος Καλαγούν που κυβερνούσε το Κάιρο κατέλαβε την κομητεία (1189), από τότε προσαρτήθηκε στο Μαμελουκικό Σουλτανάτο της Αιγύπτου.
Έλντερ Λόπες

Ο Έλντερ Λόπες (Βίλα Νόβα ντε Γκάια, 4 Ιανουαρίου 1989) είναι Πορτογάλος επαγγελματίας ποδοσφαιριστής, που αγωνίζεται ως αριστερός μπακ στη Σούπερ Λίγκα για την ΑΕΚ Αθηνών.

Έκανε τα πρώτα βήματα της ποδοφαιρικής του καριέρας στις ακαδημίες της Κοΐμπρα, της Παντροένσε και της Καντάλ στην Πορτογαλία. Το 2008, στα 19 του χρόνια αποκτήθηκε από την Πάρμα, υπογράφοντας το πρώτο του επαγγελατικό συμβόλαιο. 
Το καλοκαίρι του 2012 επέστρεψε στην πορτογαλική Πριμέιρα Λίγκα με τη φανέλα της Μπέιρα Μαρ και ένα χρόνο αργότερα τον αγόρασε η Πάσος Φερέιρας με την οποία αγωνίστηκε για τρία χρόνια, πριν μετακινηθεί το περσινό καλοκαίρι στην ισπανική Πριμέρα Ντιβισιόν με τη φανέλα της Λας Πάλμας, με την οποία πραγματοποίησε συνολικά 17 συμμετοχές σε Πρωτάθλημα και Κύπελλο. Ανήκει στο έμψυχο υλικό της ΑΕΚ από τον Ιούνιου του 2017.
MissingNo.

200px|thumb|right|Η εμφάνιση του MissingNo. κατά τη διάρκεια της μάχης.
Το MissingNo. (ιαπωνικά: けつばん, Χέπμπορν: "Ketsuban"), γνωστό και ως MISSINGNO. ή MissingNO., είναι ανεπίσημο είδος Pokémon, το οποίο εμφανίστηκε στα βιντεοπαιχνίδια "Pokémon Red and Blue". Η ονομασία του είδους αυτού προκύπτει από το «Missing Number». Το είδος αυτό χρησιμοποιήθηκε ως error handler, από την εταιρεία βιντεοπαιχνιδιών Game Freak και εμφανίζεται όταν το παιχνίδι προσπαθεί να αποκτήσει πρόσβαση στη μνήμη ανύπαρκτων Pokémon. Μετά από τρία βήματα εντός παιχνιδιού, ο παίκτης μπορεί να αντιμετωπίσει ένα MissingNo, υπό τη μορφή ενός glitch.

Η αντιμετώπιση του προκαλεί κάποια γραφικά σφάλματα, καθώς επίσης και πολλαπλασιασμό του έκτου αντικειμένου στο σακίδιο του παίκτη. Το τελευταίο αυτό αποτέλεσμα προκάλεσε μια ευρεία ανάλυση από περιοδικά που ασχολούνται με τα βιντεοπαιχνίδια, όπως επίσης και από στρατηγικούς οδηγούς. Το IGN αναφέρει ότι η εμφάνιση του MissingNo. στα "Pokémon Red and Blue", είναι ένα από τα διασημότερα glitches στην ιστορία των βιντεοπαιχνιδιών. Φίλοι της σειράς έχουν προσπαθήσει να εκλογικεύσουν την εμφάνιση του MissingNo., θεωρώντας την ένα μέρος του παιχνιδιού, ενώ κοινωνιολόγοι έχουν μελετήσει τις επιπτώσεις της στους παίκτες.
Ιάκωβος του Καμέρος

Ο Ιάκωβος του Καμέρος, (Ισπανικά ː "Jaime infante de Castilla y señor de los Cameros,", 11 Ιουλίου 1268 - 9 Αυγούστου 1284) από τον Καστιλιανό Οίκο της Ιβρέα ήταν πρίγκιπας (infante) της Καστίλης και κύριος του Καμέρος.
Πολιτοφυλακή των Τίγρεων

Η Πολιτοφυλακή των Τίγρεων (αγγλικά: Tigers Militia, αραβικά: نمور الأحرار, προφορά: Al-Noumour), επίσης γνωστή ως "Τίγρεις των Φιλελευθέρων" ("Νουμούρ αλ-Αχράρ"), ήταν το στρατιωτικό σκέλος του "Εθνικού Φιλελεύθερου Κόμματος" κατά τη διάρκεια του εμφυλίου πολέμου του Λιβάνου.
Νόρα Σαλίνας

Η Νόρα Σαλίνας ("Nora Alicia Ortiz Salinas", 7 Ιουνίου 1976 -) είναι Μεξικανή ηθοποιός και μοντέλο. Έγινε γνωστή από τις τηλενουβέλες "Esmeralda" και "Rosalinda".

Γεννήθηκε στο Μοντερρέι το 1976. Είναι κόρη του Χοσέ Λουίς Ορτίς και της Νόρα Αλίσια Σαλίνας ντε Λεόν. Έχει πέντε αδέλφια, τον Ροδόλφο, τον Χοσέ Λουίς, την Νατάλια, την Γιζέλα και την Κάρλα. Πριν γίνει ηθοποιός υπήρξε μοντέλο, και το 1993 κέρδισε τον διαγωνισμό ομορφιάς "Μις Ταμαουλίπας", ενώ την ίδια χρονιά βγήκε Α΄ αναπληρωματική στο διαγωνισμό ομορφιάς "Μις Μεξικό". Το 1996 κέρδισε το βραβείο "El Rostro del Heraldo".

Το 2002 παντρεύτηκε τον Μιγκέλ Μπορμπόγια, μαζί απέκτησαν ένα γιο, τον Χοσέ Μιγκέλ (γ. το 2002) και το 2004 χώρισαν. Το 2009 παντρεύτηκε για δεύτερη φορά, τον Μαουρίσιο Μπέκερ, μαζί απέκτησαν μια κόρη, την Σκάρλετ (γ. το 2010). Η Σαλίνας και ο Μπέκερ χώρισαν λίγο καιρό πριν από την γέννηση της κόρης τους, ενώ το διαζύγιο βγήκε επισήμως το 2012. Το 2010 η Σαλίνας παντρεύτηκε με τον επίσης ηθοποιό Αγουστίν Αράνα.
Αλ-Τανζίμ

Η Αλ-Τανζίμ (αγγλικά: Al-Tanzim, αραβικά: حركة المقاومة اللبنانية - التنظيم‎, μετάφρ. Η Οργάνωση) ήταν μία υπερεθνικιστική μυστική οργάνωση και πολιτοφυλακή που ιδρύθηκε από ακροδεξιούς χριστιανούς ακτιβιστές στο Λίβανο στις αρχές του 1970, και η οποία πήρε μέρος στον Εμφύλιο Πόλεμο του Λιβάνου.
Αλφόνσος Ενρίκεθ

Ο Αλφόνσος Ενρίκεθ (ισπαν. "Alfonso Enríquez", 1354 - 1429) από τον Καστιλινό Οίκο της Ιβρέα ήταν κύριος της Μεδίνα δε Ριοσέκο και ναύαρχος της Καστίλης.
Ούμπα

Ο Ούμπα ή Ούμπι ήταν ένας Βίκινγκ οπλαρχηγός του 9ου αιώνα και ένας από τους αρχηγούς του Μεγάλου στρατού των Δανών οι οποίοι το 865 επιτέθηκαν σε Αγγλοσαξονικά βασίλεια όπως την Νορθουμβρία, την Μερκία, την Ανατολική Αγγλία και το Ουέσσεξ. Οι περισσότερες πηγές τον αναφέρουν σαν έναν από τους γιους του θρυλικού Ράγκναρ Λόθμπροκ αν και η ιστορική του ύπαρξη έχει αμφισβητηθεί.
Οι σύγχρονες Αγγλικές πηγές περιγράφουν τον μεγάλο στρατό των επιδρομέων σαν "Δανούς" ενώ σύμφωνα με τις ενδείξεις που υπάρχουν συγκεντρώθηκε στην Φριζία, ο ίδιος ο Ούμπα περιγράφεται σαν "δούκας των Φριζίων". Το 865 ο Μεγάλος στρατός με αρχηγό έναν άντρα με το όνομα Άιβαρ μεγαλύτερο αδελφό του Ούμπα πέρασε τον χειμώνα στην Ανατολική Αγγλία, στην συνέχεια επιτέθηκε και κατέστρεψε το βασίλειο της Νορθουμβρίας. Ο στρατός των Βίκινγκ κατέκτησε το βασίλειο των Ανατολικών Άγγλων (869) δολοφονώντας τον βασιλιά Έντμουντ που ανακηρύχθηκε Άγιος και μάρτυρας. Οι σύγχρονες με την εποχή του Ούμπα πηγές δεν συσχετίζουν τον ίδιο με την εκστρατεία αλλά τον συσχετίζουν αργότερα με τον μαρτυρικό θάνατο του Έντμουντ.
Μετά την πτώση του βασιλείου των Ανατολικών Άγγλων η ηγεσία του στρατού των επιδρομέων πέρασε στον Χάλφνταν Ράγκναρσον αδελφό του Ούμπα και του Άιβαρ, οι Βίκινγκ εκστράτευσαν εναντίον των Δυτικών Σαξόνων και κατέστρεψαν το βασίλειο της Μερκίας. Μετά το 873 ο μεγάλος στρατός χωρίστηκε στα δυο : ο Χάλφνταν ήταν ο αρχηγός του στρατιωτικού σώματος με κατεύθυνση βόρεια προς την Νορθουμβρία και ο Γκουθρούμ αρχηγός του άλλου τμήματος του στρατού με κατεύθυνση προς το βασίλειο των Δυτικών Σαξόνων. Τον χειμώνα του 876 - 877 ο Γκουθρούμ έκανε αιφνίδια επίθεση στο Ουέσσεξ και ένωσε τις δυνάμεις του με άλλο ένα σώμα στρατού των Βίκινγκ στο Ντέβον, σύμφωνα με νεώτερες πηγές ο αρχηγός του σώματος αυτού αναγνωρίστηκε σαν αδελφός του Χάλφνταν και του Άιβαν με το όνομα Ούμπα.
Μπέντερν

Το Μπέντερν είναι χωριό του Λίχτενσταϊν, το οποίο ευρίσκεται εντός του Δήμου του Γκάμπριν.
Αλέν Μπερσέ

O Αλέν Μπερσέ (Alain Berset, 9 Απριλίου 1972-) είναι Ελβετός πολιτικός του Σοσιαλδημοκρατικού Κόμματος. Από την 1η Ιανουαρίου 2012, είναι μέλος του Ελβετικού Ομοσπονδιακού Συμβουλίου, του επταμελούς κυβερνητικού συμβουλίου της χώρας και επικεφαλής του Ομοσπονδιακού υπουργείου Εσωτερικών. Την 1η Ιανουαρίου 2018, ανέλαβε τα καθήκοντά του ως Πρόεδρος της Ελβετικής Συνομοσπονδίας, επικεφαλής του Ομοσπονδιακού Συμβουλίου σε ηλικία 45 ετών. Είναι ο νεότερος πρόεδρος της Συνομοσπονδίας από τον Μαρσέλ Πιλέ-Γκολάζ το 1934. Πριν την εκλογή του ως μέλους του Ομοσπονδιακού Συμβουλίου τον Δεκέμβριο του 2011, ήταν μέλος του Εθνικού Συμβουλίου εκπροσωπώντας το καντόνι του Φράιμπουργκ από το 2003, υπηρετώντας ως πρόεδρος της βουλής την περίοδο 2008-2009.
Σαλάτα του Καίσαρα

Η Σαλάτα του Καίσαρα είναι μια από τις διασημότερες σαλάτες στον κόσμο. Εφευρέθηκε στο Μεξικό το 1924, από τον Ιταλό chef, Caesar Cardini (1896 - 1956) ο οποίος μετανάστευσε στις Η.Π.Α. μετά τον Α' Παγκόσμιο Πόλεμο και δημιούργησε μια οικογενειακή επιχείρηση στα σύνορα με το Μεξικό. Ζούσε στο Σαν Ντιέγκο, αλλά εργαζόταν στην Τιχουάνα. Το πιάτο έγινε πολύ διάσημο στην Τιχουάνα, ωστόσο συναντώνται πολλές παραλλαγές του ανά τον κόσμο και κορυφαίοι σεφ έχουν τροποποιήσει την συνταγή. Τα υλικά που χρησιμοποιήθηκαν αρχικά στην σαλάτα ήταν το μαρούλι ως βάση, κοτόπουλο, μπέικον, παρμεζάνα και κρουτόν και το ντρεσιγκ περιείχε ελαιόλαδο, μουστάρδα, σκόρδο, ξύδι και κρόκο αυγού, η αντζούγια και το καλαμπόκι προστέθηκαν αργότερα.
Ρότενμποντεν

Το Ρότενμποντεν (επίσης προφερόμενο ως Ρόταμποντα) είναι χωριό του Λίχτενσταϊν, το οποίο ευρίσκεται εντός του Δήμου του Τρίζενμπεργκ.
Καρλότα Πέρεζ

Η Καρλότα Πέρεζ (γεννηθείσα την 20η Σεπτεμβρίου του 1939 στο Καράκας) είναι μία επιστήμονας από τη  Βενεζουέλα με εξειδίκευση στην τεχνολογία και την κοινωνικό-οικονομική ανάπτυξη. Ασχολείται με την έρευνα της θεωρίας των τεχνό-οικονομικών παραδειγμάτων και των μεγάλων κυμάτων, μία περαιτέρω ανάπτυξη της έρευνας του Σουμπέτερ στη θεωρία τουKondratieff για τα κύματα.
Το 2012 τιμήθηκε με το Ασημένιο Μετάλλιο του Kondratieff  από το Διεθνές Ίδρυμα Ν.D. Kondratieff.
Ρότενμπουργκ ομπ ντερ Τάουμπερ

Το Ρότενμπουργκ ομπ ντερ Τάουμπερ (γερμανικά Rothenburg ob der Tauber ()) είναι πόλη στην περιοχή Άνσμπαχ (Ansbach) της Μέσης Φρανκονίας (Mittelfranken) στην Φρανκονική περιοχή της Βαυαρίας, στη Γερμανία. Το Ρότενμπουργκ είναι διάσημο για την καλά διατηρημένη μεσαιωνική παλιά του πόλη, που αποτελεί πόλο έλξης για τουρίστες από όλο τον κόσμο. Πρόκειται για μέρος του δημοφιλούς Ρομαντικού Δρόμου που διαπερνά τη νότια Γερμανία.

Το Ρότενμπουργκ ήταν Ελεύθερη Αυτοκρατορική Πόλη από τα τέλη του Μεσαίωνα μέχρι το 1803.
Γενιά Ζ

Generation Z (ελληνική μετάφραση: Γενιά Ζ, γνωστή επίσης ως iGeneration, Μετά-Millennials, Quaranteens, ή "OnlineSchoolteens") είναι η δημογραφική ομάδα που διαδέχεται τη "Γενιά Υ" (Millennials). Επί του παρόντος υπάρχουν πολλοί επιπλέον χαρακτηρισμοί που χρησιμοποιούνται από τα μέσα ενημέρωσης για τον προσδιορισμό αυτής της ομάδας. Δεν υπάρχουν ακριβείς ημερομηνίες για το πότε αυτή η ομάδα αρχίζει ή τελειώνει αλλά οι δημογράφοι και ερευνητές θέτουν ως αφετηρία τις γεννήσεις στα μέσα με τέλη της δεκαετίας του 1990 έως τις αρχές της δεκαετίας του 2010. Προς το παρόν δεν υπάρχει ομοφωνία όσον αφορά τα έτη γεννήσεων που προσδιορίζουν το τέλος αυτής της γενιάς.
Σοβιετική Δημοκρατία του Κουμπάν

Η Σοβιετική Δημοκρατία του Κουμπάν (13 Απριλίου – 30 Μαΐου 1918) ήταν μέρος της Ρωσικής Σοβιετικής Ομοσπονδιακής Σοσιαλιστικής Δημοκρατίας στην γενική επικράτεια του Κουμπάν. Η πρωτεύουσα ήταν το Αικατερινοντάρ. Ο πρόεδρος της δημοκρατίας ήταν ο Γιαν Πολουγιάν. 

Συγχωνεύτηκε με την Σοβιετική Δημοκρατία της Μαύρης Θάλασσας δημιουργώντας την Σοβιετική Δημοκρατία του Κουμπάν-Μαύρης Θάλασσας στις 30 Μαΐου 1918.
Ρεζά Παχλαβί

Ο Ρεζά Παχλαβί (περσικά: "رضا پهلوی‎") είναι ο διάδοχος του θρόνου του πρώην Αυτοκρατορικού Κράτους του Ιράν και o επικεφαλής του Οίκου των Παχλαβί, καθώς είναι ο πρωτότοκος γιος του Σάχη Μοχάμεντ Ρεζά Παχλαβί και της Σαχμπανού Φαράχ Παχλαβί.

Ο Παχλαβί είναι ο ιδρυτής και ηγέτης του αποκαλούμενου Εθνικού Συμβουλίου του Ιράν, μιας εξόριστης αντιπολιτευτικής ομάδας. Αποτελεί ηγετική μορφή ανάμεσα σε εκείνους που επικρίνουν το θεοκρατικό καθεστώς του Ιράν, όμως στερείται οργανωμένων υποστηρικτών στο Ιράν, καθώς εκεί απαγορεύεται κάθε μοναρχικό κίνημα. Έχει, επίσης, περιγραφεί ότι έχει «λίγα κοινά με τους διανοούμενους και τους σπουδαστές που αποτελούν τον πυρήνα του ιρανικού μεταρρυθμιστικού κινήματος».

Όντας διάδοχος του Ιράν, ο Ρεζά Παχλαβί εγκατέλειψε τη χώρα σε ηλικία 17 ετών, προκειμένου να εκπαιδευτεί στην Αεροπορική Βάση Ριζ του Τέξας, δύο χρόνια πριν από την λεγόμενη Ιρανική Επανάσταση.

Το 2011 ονομάστηκε ως το Ιρανικό Πρόσωπο της Χρονιάς από μία διαδικτυακή δημοσκόπηση, που διεξήγαγε το Ράδιο Farda και περιλάμβανε χιλιάδες Ιρανούς ερωτηθέντες τόσο εντός όσο και εκτός του Ιράν. Το Νοέμβριο του 2014 προχώρησε στην ίδρυση του δικού του τηλεοπτικού και ραδιοφωνικού σταθμού, του αποκαλούμενου OfoghIran.
Νόρα Πόλλεϊ

Η Νόρα Μάργκαρετ Πόλλεϊ ("λατινικό αλφάβητο : Nora Margaret Polley")(29 Ιουλίου 1894 - 1988) ήταν Βρετανικής καταγωγής Ινδή πρωταθλήτρια της αντισφαίρισης. Ήταν η πρώτη γυναίκα που εκπροσώπησε την Ινδία σε Ολυμπιακούς αγώνες.

Η Νόρα Φίσερ, Φίσερ ήταν το πατρικό της, γεννήθηκε στη Βεγγάλη της Ινδίας, το 1901 ζούσε στη Σκωτία πριν πάει σε οικοτροφείο στο Eastbourne το 1911, αργότερα, το 1915, θα παντρευτεί τον Σίδνεϊ Πόλλι που υπηρετούσε στον Ινδικό Στρατό από το 1902.

Η Πόλλεϊ αγωνίστηκε το καλοκαίρι του 1924 στους Ολυμπιακούς Αγώνες που διεξήχθησαν στο Παρίσι τόσο στο απλό όσο και στο μεικτό, είχε προετοιμαστεί για τους αγώνες φτάνοντας στους ημιτελικούς σε ένα τουρνουά στις Κάννες. Στο απλό αποκλείστηκε στον τρίτο γύρο από την Λίλι ντε Άλβαρεθ με 0-6, 3-6 περνώντας χωρίς αγώνα τον πρώτο γύρο και νικώντας στον δεύτερο την Λένα Βαλαωρίτου-Σκαραμαγκά. Στο μικτό με τον Σίντνεϊ Τζέικομπ έχασαν στον δεύτερο γύρο από το ιρλανδικό ζευγάρι Έντουιν Μσκρέα και Μέρι Γουόλις σε τρία σετ.

Το ίδιο καλοκαίρι μετά τους Ολυμπιακούς Αγώνες, η Πόλλεϊ ταξίδεψε στην Αγγλία και έπαιξε μερικά τουρνουά στη νότια Αγγλία, συμπεριλαμβανομένων των τουρνουά τένις του Τάνμπριτζ Γουέλς και στο Μπέξχιλ.

Η Νόρα Πόλλεϊ πέθανε το 1988 στο Λεομίνστερ της Βρετανίας.
Σουπεροξύ

Σουπεροξύ, σύμφωνα με τον κλασικό ορισμό, είναι ένα οξύ με οξύτητα μεγαλύτερη από την αντίστοιχη του (άνυδρου) χημικά καθαρού (100%) θειικού οξέος H2SO4, το οποίο έχει συνάρτηση οξύτητας Χάμετ "H"0 = -12. Σύμφωνα με το σύγχρονο ορισμό, σουπεροξύ είναι το μέσο στο οποίο το χημικό δυναμικό του πρωτονίου είναι μεγαλύτερο από ότι σε χημικά καθαρό θειικό οξύ. Τα διαθέσιμα στο εμπόριο σουπεροξέα συμπεριλαμβάνουν το τριφθορομεθανοσουλφονικό οξύ (CF3SO3H), που είναι επίσης γνωστό ως τριφλικό οξύ, και το φθοροθειικό οξύ (HSO3F). Και τα δυο αυτά σουπεροξέα είναι περίπου 1.000 φορές ισχυρότερα από το χημικά καθαρό (100%) θειικό οξύ. Τα ισχυρότερα σουπεροξέα παράγονται ως συνδυασμός ενός ισχυρού οξέος κατά Λιούις και ενός ισχυρού οξέος κατά Μπρόστεντ. Το ισχυρότερο (γνωστό) σουπεροξύ αυτού του είδους είναι το φθοραντιμονικό οξύ (H2FSbF6).
Να με φωνάζεις με τ' όνομά σου

Το Να με φωνάζεις με τ' όνομά σου (πρωτότυπος τίτλος: Call Me by Your Name) είναι ταινία του 2017 σε σκηνοθεσία του Λούκα Γκουαντανίνο και σενάριο του Τζέιμς Άιβορι. Βασίζεται στο ομότιτλο βιβλίο του Αντρέ Ασιμάν.
Ερρίκος Μπγέρνσον

Ο Ερρίκος Μπγέρνσον ήταν ένας από τους γιους του Μπγερν του Σιδηρόπλευρου, ημιμυθικού βασιλιά της Σουηδίας από τον Οίκο του Μούνσο, που έζησε στις αρχές του 9ου αιώνα και ήταν γιος του Ράγκναρ Λόθμπροκ. Μια από τις Σκανδιναβικές πηγές τα "Σάγκας του Χέρβαραρ" αναφέρουν :

"Οι γιοι του Μπγερν του Σιδηρόπλευρου ήταν ο Ερρίκος και ο Ρεφίλ. Ο Ρεφίλ ήταν πολεμιστής πρίγκιπας και αντιβασιλιάς. Ο Ερρίκος διαδέχθηκε τον πατέρα του στον θρόνο της Σουηδίας, αλλά πέθανε πολύ γρήγορα και τον διαδέχθηκε ο ανιψιός του, που λεγόταν επίσης Ερρίκος, γιος του Ρέφιλ". 

Παιδιά του Ερρίκου Μπγέρνσον ήταν ο Άνουντ της Ουψάλα και ο Μπγερν πο Χέγεν, εντούτοις τον διαδέχθηκε ο ανιψιός του Έρικ Ρεφίλσον.
Άνουντ της Ουψάλα

Ο Άνουντ της Ουψάλα, ημιμυθικός βασιλιάς της Σουηδίας από τον Οίκο του Μούνσο ήταν ένας από τους δύο γιους του Ερρίκου Μπγέρνσον, σύμφωνα με τον Ρίμπερτ και τα Σάγκας του Χέρβαραρ συμβασίλευσε μαζί με τον αδελφό του Μπγερν πο Χέγεν. Το προσωνύμιο το πήρε επειδή διέμενε στην Αρχαία Ουψάλα η οποία ήταν το θρησκευτικό κέντρο της εποχής του. Ο Ρίμπερτ αναφέρει ότι ο ίδιος και ο αδελφός του διαδέχθηκαν στον θρόνο της Σουηδίας τον ξάδελφο τους Έρικ Ρεφίλσον, αλλά σύντομα ο Άνουντ για άγνωστο λόγο διώχτηκε από την χώρα.

Τη δεκαετία του 840 ο Άνουντ επέστρεψε στη Σουηδία με έναν μεγάλο δανικό στόλο από 21 πλοία και 11 δικά του, επειδή ο Άνουντ τους είχε υποσχεθεί πλούσια λάφυρα από την λεηλασία της Μπίρκα, όταν ο Μπγερν βρισκόταν μακριά. Οι Δανοί αισθάνθηκαν ότι εξαπατήθηκαν επειδή επιθυμούσαν αιφνίδια επίθεση στη Μπίρκα, αλλά ο Άνουντ προσπάθησε να αποτρέψει τα σχέδια τους. Ο Άνουντ ζήτησε από τους άντρες του να τραβήξουν κλήρους σχετικά με την τύχη που θα είχε η καταστροφή της Μπίρκα και οι κλήροι προέβλεψαν πολύ κακή τύχη για τους Δανούς. Οι άντρες του τον ρώτησαν στην συνέχεια ποιά πόλη θα λεηλατούσαν και ο Άνουντ τους απάντησε πως θα ήταν μια σλαβική πόλη. Οι Δανοί εγκατέλειψαν την Μπίρκα και επέστρεψαν στην πατρίδα τους με πλούσια λάφυρα.
Ο Άνουντ παρέμεινε στην Σουηδία, συμφιλιώθηκε με τον λαό του και τον διαδέχθηκε ο γιος του Έρικ Άνουντσον




Κατηγορία:Οίκος του Μούνσο
The Boys Are Back in Town

Το "The Boys Are Back in Town" είναι ένα τραγούδι του ιρλανδικού rock συγκροτήματος Thin Lizzy, το οποίο συμπεριλήφθηκε στον έκτο δίσκο τους "Jailbreak", του 1976. Την ίδια χρονιά κυκλοφόρησε και ως single, το οποίο έφτασε έως και το νούμερο 12 των αμερικανικών "Billboard Hot 100", ενώ στο Cash Box Top 100, έφτασε στο νούμερο 10. Στα ιρλανδικά charts έφτασε έως και το νούμερο 1, ενώ στα καναδικά και στα βρετανικά έφτασε στο νούμερο 8. Το 1991, το single επανακυκλοφόρησε, φτάνοντας έως το νούμερο 16 των ιρλανδικών και στο νούμερο 63 των βρετανικών charts. 

Πρόκειται για ένα από τα δημοφιλέστερα τραγούδια των Thin Lizzy, το οποίο το 2004, το περιοδικό "Rolling Stone", το συμπεριέλαβε στον κατάλογό του με τα 500 Σπουδαιότερα Τραγούδια όλων των εποχών, στη 499η θέση. Το 2005, το περιοδικό "Q", το συμπεριέλαβε στη λίστα του με τα 40 Σπουδαιότερα Κιθαριστικά Τραγούδια, κατατάσσοντας το στην 38η θέση. Το τραγούδι γενικότερα χρησιμοποιείται από πολλά Μέσα. Επίσης, το κομμάτι ακούγεται σχεδόν σε κάθε αγώνα ράγκμπι, στην Ιρλανδία.
Έρικ Ρεφίλσον

Ο Έρικ Ρεφίλσον ήταν γιος του Ρεφίλ Μπγιόρνσον και εγγονός του Μπιορν του Σιδηρόπλευρου ημιμυθικού βασιλιά της Σουηδίας από τον Οίκο του Μούνσο στις αρχές του 9ου αιώνα, διαδέχθηκε τον θείο του Έρικ Μπιόρνσον. Μια από τις Σκανδιναβικές πηγές τα "Σάγκας του Ερβαράρ" αναφέρουν :

"Ο Έρικ γιος του Ρεφίλ ήταν ο διάδοχος του θρόνου της Σουηδίας, ήταν μεγάλος πολεμιστής και πολύ ισχυρός βασιλιάς. Οι γιοι του Έρικ Μπιορνσον ήταν ο Άνουντ της Ουψάλας και ο Μπιορν ατ Αουγκί, το βασίλειο της Σουηδίας χωρίστηκε ξανά ανάμεσα στα αδέλφια".

Ο Έρικ ήταν επιτυχημένος και πολύ μεγάλος βασιλιάς, ο χρονικογράφος Ρίμπερτ τον συσχετίζει με την δεύτερη επίσκεψη του Αγίου Ανσγκάρ (801 - 865) στην πόλη της Μπίρκα, ο λαός της πόλης τον λάτρευε σαν θεό.
Νέντελν

Το Νέντελν (γερμανικά: "Nendeln") είναι χωριό του Λίχτενσταϊν, το οποίο ευρίσκεται εντός του Δήμου του Έσεν.
Ζύκα

Το Ζύκα (γερμανικά: "Sücka") είναι χωριό του Λίχτενσταϊν, το οποίο ευρίσκεται εντός του Δήμου του Τρίζενμπεργκ.
Σάανβαλντ

Το Σάανβαλντ (γερμανικά: "Schaanwald") είναι χωριό του Λίχτενσταϊν, το οποίο ευρίσκεται εντός του Δήμου του Μάουρεν.
Φρουροί των Κέδρων

Οι Φρουροί των Κέδρων (αγγλικά: Guardians of the Cedars, αραβικά: حراس الأرز, Ḥurrās al-Arz) είναι ένα ακροδεξιό υπερεθνικιστικό κόμμα και πρώην χριστιανική πολιτοφυλακή του Λιβάνου. Ιδρύθηκε από τον Ετιέν Σακρ (γνωστό επίσης με το πολεμικό του όνομα Αμπού Αρζ ή "Πατέρας των Κέδρων") και άλλους, παράλληλα με το "Ανανεωτικό Λιβανέζικο Κόμμα" στις αρχές της δεκαετίας του 1970. Πήρε μέρος στον Εμφύλιο Πόλεμο του Λιβάνου με το σύνθημα: "Λίβανε, στην υπηρεσία σου".

Το 1976 ενώθηκε με άλλες, κυρίως χριστιανικές λιβανέζικες πολιτοφυλακές, σχηματίζοντας το "Λιβανέζικο Μέτωπο".

Τα σημεία-κλειδιά της ιδεολογίας των Φρουρών είναι:
* Ο Λίβανος είναι ένα αρχαίο κράτος μιας μοναδικής εθνότητας.
* Οι σύγχρονοι Λιβανέζοι κατάγονται από τους Φοίνικες.
* Η Φοινίκη ήταν η μήτρα του αρχικού Δυτικού πολιτισμού.

Από το τέλος του εμφυλίου πολέμου το 1990 μέχρι την αποχώρηση των Ισραηλινών από το Λίβανο το 2000, οι "Φρουροί των Κέδρων" σχημάτισαν ένα τμήμα του μη υφιστάμενου σήμερα "Στρατού του Νοτίου Λιβάνου" (SLA). Μετά το 2000 οι στρατιωτικές τους επιχειρήσεις έπαυσαν και δραστηριοποιούνταν μόνο εντός πολιτικών πλαισίων, διεξάγοντας πολιτικές εκστρατείες για την αποχώρηση των συριακών δυνάμεων κατοχής από το Λίβανο. Μαζί με την κυριαρχούμενη από χριστιανούς και σουνίτες "Συμμαχία της 14ης Μαρτίου", το κόμμα έχει εκφράσει την υποστήριξή του για την εξέγερση στη Συρία.

Σήμερα, οι αναδιοργανωμένοι "Φρουροί των Κέδρων" είναι ένα νόμιμο και πλήρως λειτουργικό πολιτικό κόμμα. Τελευταία, ο όρος "Κίνημα του Λιβανέζικου Εθνικισμού" προστέθηκε στην ονομασία τους, η οποία είναι πλέον "Φρουροί των Κέδρων - Κίνημα του Λιβανέζικου Εθνικισμού".
The Day That Never Comes

To "The Day That Never Comes" είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον ένατο δίσκο τους, ονόματι "Death Magnetic", το 2008. Την ίδια χρονιά κυκλοφόρησε και ως single, το πρώτο από τον εν λόγω δίσκο και ήταν διαθέσιμο διαδικτυακά. Το single ήταν ένα από τα πιο επιτυχημένα του δίσκου, φτάνοντας έως το νούμερο 31 των αμερικανικών "Billboard Hot 100" και στο νούμερο 1 των Hot Modern Rock Tracks. Κατά τ'άλλα έφτασε στην κορυφή των φινλανδικών, των νορβηγικών και των πολωνικών charts. Στα βρετανικά charts έφτασε στο νούμερο 19. 

Σε συνέντευξή του ο Λαρς Ούλριχ είπε ότι οι στίχοι του τραγουδιού εμπνεύστηκαν από τη σχέση πατέρα και γιου. Στις 31 Ιουλίου του 2008 γυρίστηκε και το video clip του κομματιού, σκηνοθετημένο από τον Τόμας Βίντερμπεργκ, ενώ στην 1 Σεπτεμβρίου του ίδιου χρόνου, παρουσιάστηκε για πρώτη φορά στη σελίδα του σχήματος. Το κομμάτι αργότερα έγινε διαθέσιμο και στη σειρά βιντεοπαιχνιδιών "Guitar Hero", ενώ στις 21 Απριλίου του 2013, το κομμάτι ακούστηκε στο επεισόδιο Lacey, της σειράς "Once Upon A Time".
Ιωάννης Παπαζήσης

Ο Ιωάννης Παπαζήσης (Δράμα, 22 Νοεμβρίου 1978) είναι Έλληνας ηθοποιός.
Πλατφόρμα Θυμάτων της Υποθήκης

Η Πλατφόρμα Θυμάτων της Υποθήκης (ισπανικά: "Plataforma de Afectados por la Hipoteca"), είναι κοινωνικό κίνημα που δημιουργήθηκε τον Φεβρουάριο του 2009 στην Βαρκελώνη. 

Σκοπός του κινήματος η προστασία των δανειοληπτών που κινδύνευαν με κατάσχεση οικιών από τις τράπεζες καθώς οι Ισπανοί πολίτες δεν είχαν τη δυνατότητα αποπληρωμής των τραπεζικών ενυπόθηκων δανείων τους. Ο λόγος της οικονομικής τους αδυναμίας ήταν η παγκόσμια οικονομική κρίση που πρώτα έπληξε τις χώρες του νότου στην Ευρωπαϊκή Ένωση. Η διαδικτυακή πλατφόρμα του κοινωνικού κινήματος είναι στην ισπανική γλώσσα. 

Τα τρία κύρια αιτήματα της PAH είναι::

1. Η ακύρωση του χρεωστικού ενυπόθηκου δανείου κατά την παράδοση του ακινήτου στην τράπεζα

2. Η άμεση διακοπή των εξώσεων

3. Η μετατροπή των σπιτιών στα χέρια των χρηματοπιστωτικών ιδρυμάτων σε κοινωνικά ενοίκια.
Τζον Γκιχένο

Ο Τζον Γκιχένο ("John Giheno", 1949 - 20 Μαρτίου 2017) ήταν πολιτικός από την Παπούα Νέα Γουινέα και πρώην υπουργός. Υπηρέτησε ως βουλευτής από το 1982 ως το 1997 και ως υπηρεσιακός Πρωθυπουργός της Παπούα Νέας Γουινέας από τις 27 Μαρτίου 1997 ως τις 2 Ιουνίου 1997, έπειτα από την παραίτηση του πρωθυπουργού Τζούλιους Τσαν.
Λέων Νικερίτης

Ο Λέων Νικερίτης ήταν ευνούχος υψηλός αξιωματούχος και στρατιωτικός διοικητής της Βυζαντινής Αυτοκρατορίας, κατά τη διάρκεια της περιόδου βασιλείας του Αλεξίου Α΄ Κομνηνού, στα τέλη του 11ου και στις αρχές του 12ου αιώνα. Αναφέρεται ως "ανθύπατος" από τον Θεόδωρο Πρόδρομο. Κατείχε αριθμό αξιωμάτων, μεταξύ άλλων εκείνα εκείνα του πρωτοπροέδρου και του αναγραφέα της Πελοποννήσου, ενώ στη συνέχεια διετέλεσε Δουξ του Θέματος Παρίστριου, καθώς και Στρατηγός της Βουλγαρίας, κατά τη διάρκεια της Α΄ Σταυροφορίας. Φαίνεται, επίσης, πως διετέλεσε πρωτονοβελίσιμος, μέγας δουξ και αναγραφέας της Κύπρου. Τέλος, έλαβε το αξίωμα του Μέγα Δούκα, πιθανώς προς τα τέλη της περιόδου βασιλείας του Αλεξίου Α΄.